
‏ג' טבת תשע"ט
‏ 11 דצמבר 2018

לכבוד 


שלום רב,

                                                         באמצעות דואר אלקטרוני
הנדון: בקשה לקבלת מידע מכוח חוק חופש המידע, תשנ"ח 1998 – 
הסכם הבילטרלי - ישראל ותאילנד בענף החקלאות
סימוכין: מכתבך מיום 9.12.18
ראשית, אני מודה על פנייתך, כמופיע בסימוכין למכתבי זה.
בבקשת המידע שהעברת למשרדנו – הכלכלה והתעשייה, ביקשת לקבל העתק של ההסכם הבילטרלי של ישראל ותאילנד, העוסק בעובדים תאילנדים בענף החקלאות.
מבירור שנערך אל מול מינהל סחר חוץ, עולה כי משרדנו אינו אמון על ההסכמים הבילטרליים שבתחום הנדון וניתן לפנות למשרד החוץ לשם קבלת התייחסות בנושא.
לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד החוץ. 
מקווה שהיינו לך לעזר ונשמח לעמוד לרשותך גם בעתיד, בכל הנוגע לנושאים עליהם אמון משרדנו.

בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית

